బౌలర్‌ స్టెయిన్‌కు శస్త్ర చికిత్స
 
జోహన్స్‌బర్గ్‌: ప్రపంచంలోనే వేగవంతమైన బౌలర్‌గా గుర్తింపు తెచ్చుకున్న దక్షిణాఫ్రికా బౌలర్‌ డేల్‌ స్టెయిన్‌ భుజానికి శస్త్రచికిత్స చేయించుకున్నాడు.కాగా గతవారం పెర్త్‌లో ఆస్ట్రేలియాతో జరిగిన టెస్టు మ్యాచ్‌ సందర్భంగా స్టెయిన్‌ గాయపడ్డాడు.వైద్య పరీక్షల్లో భుజానికి తీవ్ర గాయం కావ డంతో శస్త్ర చికిత్స చేయాలని వైద్యులు నిర్ణయించినట్లు క్రికెట్‌ సౌతాఫ్రికా అధి కారులు వెల్లడించారు.కేప్‌టౌన్‌లో ప్రత్యేక వైద్యుల ఆధ్వర్యంలో స్టెయిన్‌కు విజయ వంతంగా శస్త్ర చికిత్స నిర్వహించినట్లు జట్టు మేనేజర్‌ డాక్టర్‌ మహ్మద్‌ మూసాజీ పేర్కొన్నాడు. కాగా ఆరు నెలల పాటు పూర్తిగా విశ్రాంతి తీసుకోవాలని,తరువాతే బౌలింగ్‌ సాధన చేయడానికి వీలవుతుందని ఆయన వివరించాడు.స్టెయిన్‌ రిటైర్మెంట్‌పై స్పందిస్తూ త్వరలోనే అంతర్జాతీయ కెరీర్‌ ను తిరిగి ప్రారంభిస్తాడని మూసాజీ వెల్లడించాడు. ఫిజియోథెరపిస్టు, వైద్యుల సలహాలు, సూచనల మేరకు త్వరగా కోలుకుంటాడని మూసారీ ఆశాభావం వ్యక్తం చేశాడు.